recursal/SuperWikiNEXT-32B huggingface dataset:
**Arzew** (arab. أرزيو‎) on satamakaupunki Oranin maakunnassa Algeriassa. Se sijaitsee Välimeren Arzewinlahden länsirannalla 40 kilometriä Oranista koilliseen. Arzewin kunnan pinta-ala on 78,41 neliökilometriä. Vuonna 2020 siellä arvioitiin olevan 108 300 asukasta.

Kaupungin edeltäjä oli roomalainen Portus Magnus, joka sijaitsi idempänä nykyisen Bethiouan paikalla ja jäi sittemmin autioksi. Uudelle paikalle siirtynyt Arzew oli 1100-luvulta lähtien pieni kalastus- ja kauppasatama, jonka kautta vietiin lähistöllä tuotettua suolaa, vehnää, espartoheinää, lampaita ja viiniä. Ranskalaiset valtasivat sen vuonna 1833. Hyvästä luonnonsatamastaan huolimatta kaupunki jäi lähellä sijaitsevien Oranin ja Mostaganemin varjoon, ja sen kehitystä haittasi myös juomaveden puute.

Algerian itsenäistyttyä Arzewista muodostui Hassi R’Melistä tulevien putkijohtojen ansiosta Algerian tärkein öljyn ja maakaasun vientisatama. Sen teollisuus- ja satama-alue käsittää myös Aïn El Bian, Bethiouan ja Mers El Hadjadjin kunnat. Alueella toimii kaasun nesteytyslaitos, öljynjalostamo, lannoitetehdas ja muuta kemian teollisuutta. Siellä työskentelevistä suurin osa asuu Oranissa. Arzew kärsii myös ympäristöongelmista.

Lähteet
-------

1. ↑  Monographie Wilaya d’Oran *Aniref*. Viitattu 31.3.2024.
2. 1 2 3  *Encyclopédie Berbère VI*, s. 943–948. Aix-en-Provence: Edisud, 1989. ISBN 2-85744-324-2. Teoksen verkkoversio.
3. 1 2  Naylor, Phillip C.: *Historical Dictionary of Algeria, 4th edition*, s. 95. Lanham: Rowman & Littlefield, 2015. ISBN 978-0-8108-7918-8.
4. ↑  Malika, Kacemi: Protection du littoral en Algérie entre politiques et pouvoirs locaux: Le cas du pôle industriel d'Arzew (Oran-Algérie) *VertigO – la revue électronique en sciences de l'environnement*.  3(7), décembre 2006. Viitattu 31.3.2024.
**Barriss Offee** on kuvitteellinen hahmo Tähtien sota-elokuvakokonaisuudessa. Hän on naispuolinen mirialainen jedipadawan. Hän on Luminara Undulin oppilas ja Jedi. Hänen valomiekkansa väri on sininen. Hän kulkee usein mestarinsa Luminara Undulin mukana.

Hieman ennen kloonisotia Barriss Offee ja hänen mestarinsa Luminara Unduli suorittivat komennusta Ansionissa yhdessä Obi-Wan Kenobin ja tämän padawanin, Anakin Skywalkerin kanssa.

**Varoitus:  Seuraava kirjoitus paljastaa yksityiskohtia juonesta.**

Olemus
------

Barriss Offee oli naispuolinen mirialainen, joka oli jedipadawan kloonisotien aikana. 

Offee oli Geonosiksen taistelun selviytyjä sekä erittäin uskollinen jedimestarilleen. Offee piti enemmän muinaisten jedien kirjoitusten opiskelusta kuin taistelemisesta ja oli hieman vanhempi kuin useimmat jedipadawanit.

Elämä
-----

Offee oli Geonosiksen taistelun selviytyjiä. Tämän jälkeen  Unduli vei Offeen Ilumin kristalliluoliin päättääkseen hänen koulutuksensa. Offeen valmistettua valosapelinsa, temppeliin hyökkäsi droideja. Kaksikko onnistui tuhoamaan puolet sadoista droideista, mutta useat niiden asettamat miinat melkein tuhosivat temppelin. Kaksikon täytyi käyttää kaikki voimansa välttääkseen tuhoutumista kivien alle. Yoda kuitenkin saapui pelastamaan heidät. 

Ollessaan jedipadawanina Offee ystävystyi Anakin Skywalkerin oppilaan Ahsoka Tanon kanssa. Vaikka heidän luonteensa olivat erilaiset, heillä oli yhteinen kokemus taistelusta. 

Kloonisotien jatkuessa Offee pettyi jedien rooliin sodassa ja uskoi heidän unohtaneen periaatteet, joita jediritarikunnan tuli edustaa, ja varoi erityisesti jedineuvostoa. Hän päätti toimia huoltensa vuoksi ja järjesti jeditemppelin pommituksen lietsoakseen lisää jedien vastaisuutta, sillä kloonisotilaita kuoli hyökkäyksessä. Aiemmasta ystävyydestään huolimatta hän antoi Tanon tulla lavastetuksi pommituksen järjestämisestä, mutta tunnusti lopulta syyllisyytensä juuri ennen kuin Tanoa oltiin tuomitsemassa rikoksesta, ja kertoi näkemyksensä siitä, kuinka jedit olivat pimeän puolen turmelemia ennen kuin hänet vietiin pois.

Esiintyminen
------------

* Tähtien sota: Episodi II – Kloonien hyökkäys
* Star Wars: Clone Wars lyhytanimaatiosarja
* Star Wars: The Clone Wars (televisiosarja)

Aiheesta muualla
----------------

* Barriss Offee Jedipediassa
* Barriss Offee Wookieepediassa (englanniksi)
Mridangam vasemmalla ja ghatam oikealla.
**Ghatam** on eteläintialaisen taidemusiikin toiseksi käytetyin rytmisoitin, joka usein täydentää mridangam-rumpua karnaattisen musiikin konserteissa ja levytyksissä. Ghatam on rakenteeltaan savesta ja rautajauheesta muovattu, poltettu pyöreäpohjainen ruukku, jonka suuaukko on hieman maaseudulla veden säilyttämiseen käytettävän ruukun (*ghaata*) suuaukkoa kapeampi. Ghatam on aina valmistettu soimaan jossain tietyssä äänenkorkeudessa – ammattimaisella ghatam-rumpalilla onkin hallussaan useita erikokoisia ruukkuja, joista hän valitsee esiintyjän äänialan (käytännössä esityksen perussävelen = *shadźam* l. "SA") mukaan sopivan soittimen. Ghatam-rumpuja on rakenteeltaan kahdenlaisia; **ohuita** harrastelijoille ja **paksuseinäisiä** (seinämän paksuus n. 2–3 cm) ammattikäyttöön.

Ghatamia soitetaan joko sylissä pitäen tai nykyisin joskus *chuttan* kaltaisella alustalla käyttäen molempien käsien sormenpäitä, ranteita ja kynsiä useimmiten niin, että vasen käsi soittaa rummun pohjaa ja oikea hallitsee rummun suuta ja tasaista yläosaa. Sylissä pidettäessä ghatamin suu on joskus vasten soittajan vatsaa, jonka avulla soittimesta lähtevien sävelten korkeutta voidaan vaihdella. Ghatamin asentoa muutetaan joskus soiton kuluessa, ja toisinaan soitin jopa heitetään ilmaan kappaleen loppukliimaksin aikana ja otetaan kiinni tai annetaan pudota maahan rytmin viimeisellä iskulla. Ghatam instrumenttina antaa rytmisoittajalle mahdollisuuden virtuoosiseen esitykseen. 

Ghatamin sukuisia soittimia käytetään intialaisessa kansanmusiikissa ainakin Rajasthanissa, Kashmirissa ja Keralassa.

Lähteet
-------

1. ↑  Ghatam (myös ääninäyte) *Tarang*.  Arkistoitu 11.11.2017. Viitattu 10.11.2017.

Aiheesta muualla
----------------

* Kuvia tai muita tiedostoja aiheesta **Ghatam** Wikimedia Commonsissa
**Ross William Ulbricht** (s. 27. maaliskuuta 1984 Austin, Texas) on yhdysvaltalainen darknetin Silk Road -kauppapaikan (suom. *Silkkitie*) perustaja. Hänet tunnettiin salanimellä "Dread Pirate Roberts".

Ulbricht tuomittiin rahanpesusta, hakkeroinnista, salaliitosta vilpillisten henkilöllisyystodistusten kuljettamiseen ja salaliitosta huumekauppaan internetissä helmikuussa 2015. Hänet tuomittiin kahteen elinkautiseen ja lisäksi 40 vuoden vankeuteen ilman mahdollisuutta ehdonalaiseen. Ulbrichtin valitukset on hylätty korkeammissa oikeusasteissa.

Lähteet
-------

1. ↑  Accused Silk Road operator convicted on U.S. drug charges  5.2.2015. Reuters. Viitattu 23.8.2019. (englanniksi)
2. ↑  K4, J9: Internetin pimeä puoli | Tiedetrippi | Yle Areena – podcastit *areena.yle.fi*. Viitattu 8.9.2023.

Aiheesta muualla
----------------

* Tuomiolauselma United States of America vs. Ross William Ulbricht

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat
* Tšekki
* Puola

 |

 |
**Kristopher Santos Da Graca** (s. 16. tammikuuta 1998 Göteborg) on ruotsalais-kapverdeläinen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Kuopion Palloseuraa, lainasopimuksella ruotsalaisesta IK Siriuksesta. Hän on pelannut Kap Verden maajoukkueen lisäksi yhden maaottelun Ruotsin paidassa.

Seurajoukkueet
--------------

Göterborgilainen Da Graca siirtyi 15-vuotiaana Arsenalin akatemiaan. Arsenalissa hän vietti neljä vuotta, mutta ei onnistunut murtautumaan edustusjoukkueeseen. Da Graca palasi Ruotsiin ja IFK Göteborgiin kesällä 2017. IFK Göterborgin paidassa Da Graca pelasi kolmen ja puolen kauden aikana yhteensä 51 ottelua Allsvenskanissa.

Tammikuussa 2021 Da Graca siirtyi Eredivisieen VVV-Venlon joukkueeseen, jossa hän nousi välittömästi avauskokoonpanon pelaajaksi. VVV-Venlo kuitenkin putosi kauden päätteeksi Eredivisiestä. Hän aloitti kauden 2021–2022 Eerste divisiessä VVV-Venlossa, nousten jopa joukkueen kapteeniksi, mutta siirtyi tammikuussa takaisin Allsvenskaniin IK Siriuksen riveihin. IK Siriuksessa Da Graca pelasi kaudella 2022 yhteensä 22 ottelua Allsvenskanissa.

Da Graca aloitti myös kauden 2023 Siriuksessa, mutta siirtyi heinäkuussa HJK:n paitaan kauden loppuun asti ulottuvalla lainasopimuksella, joka sisälsi myös osto-option. Da Graca pääsi kauden päätteeksi juhlimaan Veikkausliigan mestaruutta, mutta HJK ei lopulta käyttänyt osto-optiotaan.

Kaudeksi 2024 Da Graca siirtyi lainasopimuksella Kuopion Palloseuraan.

Maajoukkue
----------

Da Graca on edustanut Ruotsia poikamaajoukkueissa. Ruotsin maajoukkuessa hän debytoi harjoitusottelussa Kosovoa vastaan 12. tammikuuta 2020. Da Graca nimettiin sittemmin lokakuussa 2023 Kap Verden maajoukkueeseen, jossa hän debytoi harjoitusottelussa Komoreita vastaan 17. lokakuuta 2023.

Lähteet
-------

1. 1 2 3  Da Graca Transfermarkt-sivustolla *transfermarkt.com*.
2. 1 2 3  Pekka Mäntylä: Kristopher Da Graca Ruotsista lainalle Klubiin *HJK Helsinki*.  26.7.2023. Viitattu 19.9.2023.
3. ↑  Joni Ahokas: Maajoukkuetason puolustaja ei jatka HJK:ssa *SuomiFutis*.  15.12.2023. Viitattu 6.1.2024.
4. ↑  banzainiklas: KuPSille kova vahvistus – tervetuloa Kuopioon Da Graca! *KuPS - Kuopion Palloseura*.  1.3.2024. Viitattu 4.4.2024.
5. ↑  Seleção Masculina defronta Argelia e Comores em compromisso amigável *Federação Cabo-verdiana de Futebol*.  4.10.2023. Viitattu 13.11.2023. (portugaliksi)
**The Fisherwoman** on tekeillä oleva yhdysvaltalais-saksalainen elokuva, jota on luonnehdittu toimintatrilleriksi. 

Elokuvassa näyttelevät Emma Thompson, hänen tyttärensä Gaia Wise sekä Laurel Marsden. Thompson näyttelee kalastajaa, joka puuttuu nuoren naisen kaappaukseen. Laurel Marsden esittää kaapattavaa naista. 

Elokuvan ohjaa Brian Kirk. Käsikirjoittajat ovat Nicholas Jacobson-Larson ja Dalton Leeb. Kuvaaja on Christopher Ross. Elokuva on Stampede-yhtiön ja saksalaisen Augenscheinin yhteistuotanto.

Tapahtumat sijoittuvat Yhdysvaltain Minnesotaan, mutta elokuva kuvattiin Suomessa ja Saksassa. Suomessa kuvauspaikkana oli Koli, joka edusti elokuvassa Minnesotaa.

The Fisherwomanin budjetiksi on kerrottu 14,5 miljoonaa euroa. Suomessa käytettävä osuus on Pohjois-Karjalan tulevaisuusrahaston hakemuksen mukaan vähintään 650 000 euroa. Pohjois-Karjalan maakuntahallitus myönsi elokuvalle sadantuhannen euron tuen. 

Kuvausten jälkeen Thompson kirjoitti avoimen kirjeen, joka herätti paljon huomiota. Kirjeessä Thompson ylisti suomalaisia ja Suomen luontoa ja nosti myös esiin elokuvien tuotantokannustimen. Kirjettä oli ideoimassa elokuva-alan lobbari Laura Sutinen.

Lähteet
-------

1. 1 2 3 4 5 6  Kinnunen, Kalle: Emma Thompson tekee toimintaelokuvaa Pohjois-Karjalassa *Helsingin Sanomat*.  29.2.2024. Viitattu 1.4.2024.
2. 1 2 3 4  Elokuvat | Oscar-voittaja Emma Thompson odotteli viimassa, kun lunta raivattiin kuvauksissa Minnesotaa esittävällä Kolilla *Helsingin Sanomat*.  26.3.2024. Viitattu 1.4.2024.
3. ↑  Harry Potterista tuttu Emma Thompson pelmahti itäsuomalaiseen hotelliin – Suvi Rinne sai yhteiskuvan ja yllättävän kehun *Yle Uutiset*.  27.2.2024. Viitattu 1.4.2024.
4. ↑  Avoin kirje | HS julkaisee yksinoikeudella Oscar-voittaja Emma Thompsonin kirjeen suomalaisille *Helsingin Sanomat*.  29.3.2024. Viitattu 1.4.2024.
5. ↑  Elokuvat | Presidentti Stubb soitti Suomea hehkuttaneelle Emma Thompsonille *Helsingin Sanomat*.  30.3.2024. Viitattu 1.4.2024.
6. 1 2  Kommentti | Emma Thompsonin avoin kirje suomalaisille ei ollut vain Thompsonin oma päähänpisto *Helsingin Sanomat*.  31.3.2024. Viitattu 1.4.2024.
**majakkalaiva, myöhemmin matalikolla meressä oleva pohjamajakka, pookit ja majakat**

majakkalaiva\_Kalbådagrund Itämerellä.
Raaseporiin ohjaava pooki\_segelskär, tunnusmajakan rakenne on betonia.
pooki\_storgadden.jpg Tammisaaren saariston kansallispuiston lähellä.
Sata vuotta sitten Kalbådagrundin matalikolla laivoja varoitti majakkalaiva Kalbådagrund. Paikalla nykyäänkin on avomerellä pohjamajakka, joka siis on rakennettu merenpohjaan. Lähellä on myös toinen majakka pienellä Kalboda luodolla. Tätä kutsutaan Porkkalan majakaksi. Pooki on korkea torni mikä opastaa vesitse tulevaa läheiseen kaupunkiin. Niistä suurimmissa on tähystyshuone ylhäällä luotseille. Sektoriloisto on synonyymi majakalle. 

**Tunnusmajakka** eli **pooki** (ruots. *båk, känningsbåk*) on merenkulun optinen apuväline. Tunnusmajakassa ei ole valolaitetta eli sektoriloistoa, vaan kyseessä on valaisematon, vain valoisana aikana selkeästi havaittava rakennelma. Tunnusmajakoita rakennettiin ohjaamaan aluksia väylälle, osoittamaan luotsin kohtauspaikkaa sekä paikantamisen helpottamiseksi.

Vuonna 1863 julkaistussa *Suomalaisessa meri-sanakirjassa* Albin Stjerncreutz määrittelee tunnusmajakan seuraavasti:

> »Båk, pooki. Se on ulommaisiin meren saariin tahi niemiin, merenkulkijoille maitten tuntomerkiksi rakennettu torni. Nämät pookit ovat monenmuotoisia, puisia tahi kivisiä, korkiampia tahi alempia sen jälkeen, kuinka kauwas veden alaiset matalat maista pistävät ulos mereen.» 
> 
> 

Suomen vanhin tunnusmajakka, Lyökin pooki, on rakennettu 1757, ja se valmistui heti Utön majakan jälkeen.

Katso myös
----------

* Kuvia tai muita tiedostoja aiheesta **tunnusmajakat (daymarks)** Wikimedia Commonsissa

* 
* 
* Lyhytfilmi Utön majakkasaaresta Yle Arkivet: Material om fyren (ruotsiksi)
* Kalbådagrundin pohjamajakka
* Sektoriloisto

Wikipedia-sivuille vieviä nettiviitteitä
----------------------------------------

* sivu projektisivu
* sivu pooki\_segelskär
* sivu Kalbådagrundin pohjamajakka
* sivu luotsiasema
* sivu pooki

1. ↑  Kalbådagrund *A*.
2. ↑  projektisivu *Wiki loves monuments 2024*.  1.5.. Aurorakiitäjä. Viitattu 15.4.2024.
3. ↑  pooki\_segelskär *kulttuuriperintökohde*.  1.5.. Aurorakiitäjä. Viitattu 15.4.2024.
4. ↑  Kalbådagrund *Aikamatkalla Suomessa*.  1.5.. Aurorakiitäjä. Viitattu 15.4.2024.
5. ↑  luotsiasema *väylät ja reitit Suomessa*.  1.5.. Aurorakiitäjä. Viitattu 15.4.2024.
6. ↑  Storgaddenin pooki *väylät ja reitit Suomessa*.  1.5.. Aurorakiitäjä. Viitattu 15.4.2024.
*Tämä artikkeli kertoo vuoden 1931 draamaelokuvasta. John Fordilla on komedia Yhteiskunnan vihollinen n:o 1 (1935).*

**Yhteiskunnan vihollinen** (engl. *The Public Enemy*) on William A. Wellmanin ohjaama yhdysvaltalainen rikos-/draama-/toimintaelokuva vuodelta 1931. Pääosissa ovat James Cagney, joka näyttelee Tom Powersia, Jean Harlow, joka näyttelee Gwen Allenia, Edward Woods, joka näyttelee Matt Doylea ja Joan Blondell, joka näyttelee Mamieta. Sivuosissa ovat muiden muassa Mae Clarke, Donald Cook ja Beryl Mercer.

*Yhteiskunnan vihollisen* käsikirjoitus on tehty John Brightin romaanin *Beer and Blood* pohjalta. Käsikirjoituksesta vastasivat Kubec Glasmon, John Bright ja Harvey F. Thew. Elokuva on mustavalkoinen ja noin 83 minuutin mittainen. *Yhteiskunnan vihollinen* sai ensi-iltansa Yhdysvalloissa 23. huhtikuuta 1931. Elokuvan on tuottanut Warner Bros. -yhtiö. *Yhteiskunnan vihollinen* oli vuonna 1931 ehdokkaana parhaan alkuperäisen käsikirjoituksen Oscar-palkintoon.

*The New York Timesin* kriitikot valitsivat *Yhteiskunnan vihollisen* vuonna 2004 yhdeksi kaikkien aikojen tuhannesta parhaasta elokuvasta maailmassa.

Näyttelijät
-----------

|  |  |  |
| --- | --- | --- |
|  James Cagney  | … |  Tom Powers
  |
|  Jean Harlow  | … |  Gwen Allen
  |
|  Edward Woods  | … |  Matt Doyle
  |
|  Joan Blondell  | … |  Mamie
  |
|  Donald Cook  | … |  Mike Powers
  |
|  Leslie Fenton  | … |  Samuel "Nails" Nathan
  |
|  Beryl Mercer  | … |  Ma Powers
  |
|  Robert Emmett O'Connor  | … |  Patrick "Paddy" J. Ryan
  |
|  Murray Kinnell  | … |  Putty Nose
  |
|  Mae Clarke  | … |  Kitty
  |

Muuta
-----

Elokuvan alku.
*Yhteiskunnan vihollinen* valittiin vuonna 1998 "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä.

Vuonna 2003 Tom Powers sijoittui sijalle 42 American Film Instituten listalla *100 suurinta elokuvasankaria ja -roistoa*, ja itse elokuva sijoittui sijalle 8 listan *AFI's 10 Top 10* listalle *10 parasta rikoselokuvaa*.

Lähteet
-------

1. ↑  *The New York Timesin* elokuvakriitikot: The Best 1,000 Movies Ever Made *The New York Times*.  2004. The New York Times Company.  Arkistoitu 22.3.2012. Viitattu 11.4.2024. (englanniksi)
2. ↑  National Film Registry 1998. (englanniksi)

Aiheesta muualla
----------------

* *Yhteiskunnan vihollinen* TCM Movie Databasessa. (englanniksi)
* *Yhteiskunnan vihollinen* Allmoviessa. (englanniksi)
* *Yhteiskunnan vihollinen* Rotten Tomatoesissa. (englanniksi)
* *Yhteiskunnan vihollinen* New York Timesin sivuilla. (englanniksi)
* *Yhteiskunnan vihollinen* Filmsite.orgissa. (englanniksi)
**Kreikkalainen naimakauppa** (*My Big Fat Greek Wedding*) vuonna 2002 ilmestynyt romanttinen komedia. Elokuvaa olivat tuottamassa Rita Wilson ja Tom Hanks. Sen käsikirjoitti Nia Vardalos, joka esittää elokuvassa myös naispääosan. Elokuvan miespääosassa on John Corbett. 

Elokuvasta on tehty jatko-osa *Kreikkalainen naimakauppa 2* vuonna 2016.

Elokuvan budjetti ja menestys
-----------------------------

Elokuvan budjetti oli pieni, vain viisi miljoonaa dollaria ja se tuotti pienen budjetin elokuvaksi todella hyvin; yli 241 miljoonaa dollaria pelkästään Yhdysvalloissa ja yli 127 miljoonaa dollaria muualla, maailmanlaajuisesti siis lähes 369 miljoonaa dollaria. Elokuva onkin parhaiten menestynyt romanttinen komedia Yhdysvalloissa vuoden 1978 jälkeen. Elokuva on myös kaikkien aikojen parhaiten tuottanut elokuva joka ei ole ollut Pohjois-Amerikan listaykkösenä viikon katsotuimpana elokuvana. Elokuva oli myös ehdolla parhaan käsikirjoituksen Oscar-palkintoon.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Toula (Nia Vardalos) on amerikankreikkalainen nainen. Toulan isä haluaisi Toulalle perinteisen kreikkalaisen naisen elämän; kreikkalainen mies, lapsia ja ruoanlaittoa. Toula haluaisi elämältään kuitenkin jotakin muuta ja tätä hänen isänsä on vaikea ymmärtää. 

Toula pääsee kuitenkin kouluttamaan itsensä, uuteen työpaikkaan ja samalla aikaa uudistaa arkisen näköisen tyylinsä täysin. Pian Toula rakastuukin mieheen nimetä Ian Miller (John Corbett). On vain yksi ongelma; Ian ei ole kreikkalainen ja tätä on Toulan perheen vaikea hyväksyä.

**Juonipaljastukset päättyvät tähän.**

Lähteet
-------

1. ↑  My Big Fat Greek Wedding *BoxOfficeMojo.com*. Viitattu 17.5.2008. (englanniksi)

Aiheesta muualla
----------------

* Hollywood.com (englanniksi)
* Amazon.com (englanniksi)
* movies.yahoo.com (englanniksi)
* RottenTomatoes.com (englanniksi)
**Porin Piru** on toteutumaton julkinen veistos, jota Pori-seura ry suunnitteli sijoitettavaksi Porin kauppatorille vuosina 1973–1975. Veistoshanke perustui vammalalaiseen sanontaan "Jos Porista olet, niin piru olet, ja jos Kokemäelt', niin koko perkele". Vuonna 1975 Pori-seuran puheenjohtaja Hugo Nuorsaaren määritteli, että sanonta tarkoitti "kovaa naamaa sodassa tai vastaavassa".

### Veistoshankkeen alkuvaiheet

Veistoksen tekijäksi valittiin kuvanveistäjä Kauko Räike. Veistoksen piennoisluonnoksesta tehtiin Räikkeen ja Pori-seuran välillä sopimus 12. helmikuuta 1974. Patsaan piennoisluonnos oli tarkoitus julkistaa Porin päivänä 28.–30. syyskuuta 1974. Patsaasta suunniteltiin myös myöhemmin toteutettavaa täysikokoista kappaletta Porin kauppatorille. Täysikokoisesta patsaasta kaavailtiin Porin näkyvää symbolia ja turistinähtävyyttä, ja siihen aiottiin liittää vesisuihkuelementti.

Patsashanke herätti julkista keskustelua ja 5. maaliskuuta 1974 kolmekymmentä tunnettua porilaista lähetti hanketta kritisoivan julkisen kirjelmän Pori-seuralle. Kirjelmässä Pori-seuran hallitusta pyydettiin harkitsemaan patsaspäätöstä uudelleen. Patsaspäätöstä pidettiin masentavana ja porilaisia kristittyjä loukkaavana.

### Viisi ehdotusta

Porin päivänä, syyskuussa 1975 Pori-seura julkisti viisi Kauko Räikkeen laatimaa ehdotusta Porin piru -patsaaksi. Ne olivat nimeltään *Läpi harmaan kiven, Atlas, Tulta päin, Elon virran vesimyllyt* ja *Ritari*. Ehdotukset asetettiin viikoksi esille Porin Sokos-tavaratalon toiseen kerrokseen. Näyttelyn nimi oli *Muunnelmia aiheesta Porin piru*. Räikkeen mukaan veistosehdotusten kantava ajatus oli "läpi harmaan kiven", joka hänestä kuvasi porilaista luonteenlaatua. Lisäksi veistokset kuvasivat porilaisten pirullista sisua, voimaa, sitkeyttä, tyyntä alistumista luontoon sekä ylpeyteen kätkettyä huumoria. Näyttelyn aikana yleisö sai äänestää suosikkiaan, ja lopullisen valinnan tekisi Pori-seura.

Vuonna 2008 Porin torille asetettiin Pertti Mäkisen veistos Toriparlamentti.

Lähteet
-------

1. ↑  Porin kuvataidelautakunta: Kertomus Porin kuvataidelautakunnan toiminnasta 1974 *Archive.poriartmuseum.fi*.  1974. Porin taidemuseo.  Arkistoitu 31.5.2016. Viitattu 18.5.2016.
2. 1 2  TRS: Porin pirusta luonnoksia. Satakunnan yhtenäisyys Porin päivän aiheena..  *Uusi Suomi*, 28.9.1975.
3. ↑  Näistä valitaan Porin piru.  *Viikkosanomat*, 23.10.1975.
4. ↑  "Porin Piru" saa muotonsa *Archive.poriartmuseum.fi*.  12.2.1974. Porin taidemuseo.  Arkistoitu 1.6.2016. Viitattu 18.5.2016.
5. ↑  Pori-Seuran patsashanke herättänyt arvostelua *Archive,poriartmuseum.fi*.  9.3.1974. Porin taidemuseo.  Arkistoitu 31.5.2016. Viitattu 18.5.2016.
6. ↑  "Koko piruja" viisi.  *Länsi-Suomi*, 27.9.2024.
7. ↑  Heiskari, Seppo: Porin piru - luonnekuva.  *Aamulehti*, 27.9.1975.
8. ↑  Heli Kokko: Toriparlamentti-patsas paljastetaan Porin Päivän lauantaina *Uusi Aika*.  16.9.2008. Uusi Aika.  Arkistoitu 3.3.2016. Viitattu 18.5.2016.
**Aidi** (arab. آيدي‎, *aïdi*) on marokkolainen vuoristokoirarotu, joka tunnetaan myös **atlaksenkoirana** (ransk. *chien de montagne de l'Atlas*).

Ulkonäkö
--------

Kolmivärinen aidi näyttelyssä.
Aidi on vahvarakenteinen ja lihaksikas molossikoira. Karvapeite on pitkää ja muodostaa niskassa kauluksen. Väriltään se voi olla fawn, ruskea, musta tai valkoinen. Se voi olla myös valkoinen ruskein, mustin tai kellertävänruskein (fawn) merkein. Tavallisimpia värejä ovat puhtaanvalkoinen ja valkoinen mustin merkein. Vuoristossa työskenteleviltä koirilta on perinteisesti typistetty korvat. Rotua tavataan jonkin verran myös Ranskassa, mutta Suomessa sitä ei ollut rekisteröity ennen vuotta 2011.

Luonne ja käyttäytyminen
------------------------

Aidi on palvellut Atlas-vuoristossa jo vuosisatojen ajan omistajaansa karjan ja omaisuuden vartijana, sitkeänä työkoirana, jolla on ollut sisua ja voimia hyökätä petoja vastaan. Sittemmin myös Marokon poliisi on käyttänyt sitä palveluksiinsa. Se on vahvaluonteinen ja peloton, eikä sovellu pelkäksi seurakoiraksi.

Alkuperä
--------

Aidi on alkuperäinen pohjoisafrikkalainen laumanvartija, ja afrikkalaisen paariakoiran kookkaampi, jalostuneempi versio. Se on säilynyt vuoristossa tyypiltään muuttumattomana ja sekoittumatta muihin rotuihin. Jotkut tutkijat jopa arvelevat sen olevan pyreneittenkoiran kantamuoto. Aidi on Marokon kansallisrotu.

### Etymologia

Pohjois-Afrikassa paikallisia berberikoiria kutsutaan eri alueiden heimojen mukaan – vaikka ne kaikki kuuluvatkin käytännössä samaan rotuun. Aidi nimitys on käytössä Marokossa, kun taas *Shawia*, *Ouled Naïl* ja *Kabyle* ovat vastaavasti Algeriassa.

### Rotu Suomessa

Suomeen tuotiin ensimmäinen aidi, narttu, Ranskasta vuonna 2011. Vuonna 2017 tuotiin ensimmäinen uros, niinikään Ranskasta. Kolmas koira, narttu, tuotiin Suomeen vuonna 2019.

Lähteet
-------

* FCI (englanniksi)
* Harvinaiset koirarodut: Aïdi (englanniksi)
* Adlercreutz, Carl-Johan: Koirarotujen maailma
* Gondrexon, A. & Browne, Ives: Maailman koiraopas
* Morris, Desmond: Dogs The Ultimate Dictionary of Over 1000 Dog Breeds

### Viitteet

1. ↑  Suomen Kennelliitto. *Aidi*. Koiranet Jalostustietojärjestelmä, 2016. Haettu 11.8.2016.
2. ↑  SSaK:n Pentunäyttely 13.07.2019: Aidi. Showlink tulospalvelu. Haettu 13.7.2019.
3. 1 2 3 4 5 6 7 8 9 10  Morris, Desmond. *Dogs - The Ultimate Dictionary of Over 1000 Dog Breeds*, s. 397–398. Trafalgar Square, 2008: North Pomfret, Vermont.

Katso myös
----------

* Algerianpaimenkoira
* Beduiinienpaimenkoira
* Egyptinpaimenkoira
* Syyrianpaimenkoira

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Aidi**.
* Zoo club: Aidi (englanniksi)
**Lolo Soetoro** tai **Lolo Soetoro Mangunharjo** tai **Mangundikardjo** (lausutaan: *Lolo Sutoro*) (1935 Bandung – 1987 Jakarta) oli indonesialainen geologi ja Yhdysvaltain 44. presidentin Barack Obaman isäpuoli.

Soetoro oli 9. lapsi 10:stä, joka syntyi Yogyakartasta kotoisin olleeseen Martodihardjon perheeseen. Indonesian kansallisvallankumouksen aikana vuonna 1946, kun maa itsenäisyi Alankomaista, oli Lolon isä kuollut kahakoissa. Hänet oli luultavasti ampunut hollantilainen sotilas. Soetoron veli kuoli ja Lolo pakeni perheineen maaseudulle.

Soetoro valmistui Gajah Madan yliopistosta Yogyakartasta, jossa hän opiskeli maantiedettä. Myöhemmin hän sai paikan Havaijin yliopistosta, jossa hän tapasi Barack Obaman äidin Ann Dunhamin, joka oli myös opiskelemassa yliopistossa.

Vuonna 1966 tai 1967 Soetoro ja Dunham menivät naimisiin. Soetoro palasi kotimaahansa ja vuotta myöhemmin Ann muutti Indonesiaan kuusivuotiaan Barackin kanssa, jossa he asuivat Jakartassa. Vuonna 1970 Soetoro ja Dunham saivat lapsen, Maya Soetoron.

Soetero työskenteli aluksi armeijan palveluksessa geologina ja sen jälkeen sai valtiolta töitä, jossa hän oli hallituksen konsultti Exxon Mobilille.

Obama kuvaa Soetoroa hyväkäytöksellisenä miehenä, joka oli rento, hauska ja hyvä seuramies.

Ann muutti vuonna 1972 Indonesiasta Havaijille. He eivät enää asuneet yhdessä, mutta kävivät toistensa luonna 1970-luvulla. Heidän avioeronsa astui voimaan vuonna 1980. Soetoro meni uusiin naimisiin Erna Kustinan kanssa. He saivat kaksi lasta: Yusuf Aji Soetoro (s. 1981) ja Rahayu Nurmaida Soetoro (s. 1984). Soetoro oli hyvin vapaamielinen ja muslimiksi hyvin avoin. Hän kuoli maksasyöpään vuonna 1987 52-vuotiaana.

Lähteet
-------

1. ↑   (Arkistoitu – Internet Archive)
**Fall Babylon Fall** on ruotsalaisen Veni Domine -yhtyeen ensimmäinen studioalbumi. Yhtye äänitti albumia ensin Eastbournessa, Englannissa ICC-studiolla, mutta viimeisen kappaleen Ruotsissa Thunderload-studiolla, sillä se oli yksi harvoista aikalaisista paikoista, jossa oli tarvittava tekniikka yli 20-minuuttisen, eeppisen "*The Chronicle of the Seven Seals*" -kappaleen äänittämiseen. Kingsway Music -levy-yhtiö lisensoi albumin Euroopan ja Yhdysvaltojen markkinoille lukuisten levy-yhtiöiden kautta. 

The Metal Observerin mukaan albumista tuli yksi 1990-luvun alun merkittävimmistä progresiivisista doom metal -teoksista ja on Veni Dominen "mestariteos". Vuonna 2010 HM-lehti sijoitti albumin 38. sijalle 100 kaikkien aikojen parasta kristillistä metallialbumia -listallaan. Brittitaiteilija Rodney Matthews maalasi albumin kansikuvan. Tiamat-yhtyeen P. A. Danielsson soitti albumilla syntetisaattoria. 

Vuonna 2006 vanhojen painosten loputtua levy-yhtiö Edge Records uudelleenjulkaisi albumin instrumentaalibonusraidan "*Visions*" kera.

Yleiskuva
---------

*Fall Babylon Fall* yhdistelee Solitude Aeternus -tyylistä sinfonista ja progressiivista doom metalia Geoff Tate -tyyppiseen laulutapaan. Sanoitukset käsittelevät Ilmestyskirjan sisältöä.

Kappaleet
---------

1. Face of the Prosecutor – 8.14
2. King of the Jews – 8.12
3. In the Day of the Sentinel – 7.14
4. Wisdom Calls – 6.44
5. Armageddon – 7.34
6. O Great City – 8.05
7. The Chronicle of the Seven Seals – 21.18
8. Visions – 4.04 (uusintapainoksen bonuskappale)

Yhtyeen kokoonpano albumilla
----------------------------

* Fredrik Ohlsson – laulu
* Torbjörn Weinesjö – sähkökitara
* Magnus Thorman – bassokitara
* P. A. Danielsson – koskettimet
* Thomas Weinesjö – rumpusetti

Lähteet
-------

1. ↑  Alexander Melzer: Veni Domine – Fall Babylon Fall (Albumin arvostelu.) The Metal Observer.  Arkistoitu 21.6.2007. Viitattu 17. kesäkuuta 2007. (englanniksi)
2. ↑  Van Pelt, Doug: Top 100 Christian metal albums of all time.  *HM (lehti)*, Elokuu 2010.  (englanniksi)

Aiheesta muualla
----------------

* Albumin arvio The Metal Observer -sivulla (Arkistoitu – Internet Archive)
* Fall Babylon Fall Discogsissa.  (englanniksi)
* Albumi *Fall Babylon Fall* Encyclopaedia Metallum -sivustolla (englanniksi)
Axel Ahlfors ja hänen toinen puolisonsa Helene Ahlfors vuonna 1936.
**Karl Axel Mauritz Ahlfors** (7. huhtikuuta 1874 Maarianhamina – 22. toukokuuta 1961 Helsinki) oli suomalainen insinööri, professori ja rehtori.

Ahlforsin vanhemmat olivat kauppias Sven Gustaf Ahlfors ja Anna Halléen. Hän tuli ylioppilaaksi Turun ruotsalaisesta reaalilyseosta 1892 ja valmistui insinööriksi Polyteknillisen opiston koneenrakennusosastolta 1896. Hän suoritti tekniikan jatko-opintoja Zürichissä ja Berliinissä. Työskenneltyään Suomessa vuoteen 1900 ja sitten kolme vuotta Sveitsissä, hänestä tuli ensin virkaa tekevä ja sitten vakinainen opettaja Polyteknillisessä opistossa. Ahlfors työskenteli myös Hietalahden laivatelakan palveluksessa. Hän julkaisi teoksen *Turbiner och turbinpumpar, deras beräkning och konstruktion* (1905).

Ahlfors oli Teknillisen korkeakoulun koneenrakennusopin professori 1908–1941 ja rehtori 1913–1916.

Axel Ahlforsin ensimmäinen puoliso vuodesta 1899 oli Sievä o.s. Helander (k. 1907) ja toinen puoliso vuodesta 1916 Helene o.s. Palmroth (1884–1976). Ensimmäisestä avioliitosta syntyi poika Lars Ahlfors.

Lähteet
-------

1. 1 2  *Otavan Iso tietosanakirja*, osa 1, p. 136. Otava 1967.
2. ↑  *Otavan iso tietosanakirja*, osa 10, p 632. Otava 1965.
3. 1 2  Ellonen, Leena (toim.): *Suomen professorit 1640–2007*, s. 857. Helsinki: Professoriliitto, 2008. ISBN 978-952-99281-1-8.
4. 1 2  Ylioppilasmatrikkeli 1853–1899
5. ↑  *Kuka kukin on 1909. Julkisuudessa esiintyvien kansalaisten elämäkertoja*, s. 4. Helsinki: Kustannusosakeyhtiö Kansa, 1908.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
* 

Moision koulu kesällä 2018.

**Yli-Maarian koulu Moision yksikkö** on Turun Moision kaupunginosassa toimiva alakoulu. Koulussa oli lukuvuonna 2015–2016 oppilaita 357.
-----------------------------------------------------------------------------------------------------------------------------------------

Moision koulu yhdistyi Yli-Maarian kouluun (lyhenne, YMA) vuonna 2018, kun Yli-Maarian koulun rakennus Ypsilon valmistui. Yksikön viereistä liikuntahallia käytetään iltaisin ja viikonloppuisin. 

Varsinais-Suomen hyvinvointialue pitää liikuntahallin toimistotilassa terveydenhoitaja palveluita. 

Lukuvuonna 2023-2024 luokkia on 1C , 2C , 3C ,4C sekä 5C

Historia
--------

Koulu perustettiin vuonna 1954, jolloin koulussa oli vain yksi luokka.

Vuonna 1955 rakennettiin Moision koululle yhä käytössä oleva kivirakennus. Sen on suunnitellut Poku Salo Maaseudun rakennustoimisto Oy:ssä. Sittemmin koulu on saanut lisäsiiven 1961, puisen lisärakennuksen opetuskäyttöön 1997, sen laajennuksen 2005 ja vuonna 2003 liikuntasalin, joka toimii myös juhlasalina. Vanhin koulurakennus peruskorjattiin vuonna 2007. Nykyään vanhin koulurakennus on Varsinais-Suomen hyvinvointialueen käytössä.

Lähteet
-------

1. ↑   (Arkistoitu – Internet Archive)
2. ↑
3. ↑  Kupila, Sanna ym.: "Moision koulu, Moision koulutie 2", *Turun koulut. Keskustan ulkopuolisten koulujen inventointi ja arvottaminen*, s. 17. Turun kaupungin museokeskus, rakennusvalvonta ja kaupunkisuunnittelu, 2016. Teoksen verkkoversio (viitattu 8.10.2017).
**Jukka-Pekka Metsola** (s. 13. toukokuuta 1964 Tampere) on suomalainen judoka, jonka suurimmat menestykset tulivat 1980-luvulla.

Metsolan varsinainen kansainvälinen läpimurto tapahtui vuonna 1987, kun hän voitti British Judo Openin 78 kg:n sarjan 1987. Seuraavana vuonna hän oli mitaleilla kaikissa kansainvälisissä kilpailuissa, joihin hän osallistui ennen Soulin olympialaisia, kuten World Masters Russelsheim, Tournoi de Paris ja British Judo Open London. Soulin olympialaisissa 1988 hän voitti 78-kiloisissa kolme ottelua ja neljännessä ottelussa hävisi virheellisen tuomarituomion päätteeksi sijoittuen jaetulle 7. sijalle. Keväällä 1989 Metsola reväytti olkapäänsä, jolloin olkapään ulkokierjäjä katkesi, joka johti olkapääleikkaukseen. Tämän seurauksena olkapäästä tuli liikerajoitteinen ja judoura hiljeni. 

Metsola edusti seuratasolla Tampereen Fusegia vyötasolla 5. dan. Judouransa aikana Metsola sai kunniamaintana Suomen judokan tittelin vuosina 1984 ja 1987 sekä pääsi osaksi Suomen judon Hall of Famea vuonna 2018. 

Judouransa päätteeksi Metsola työskenteli Suomen Judon päävalmentajana vuosina 2004-2008. Päävalmentajakautensa päätteeksi Metsola palasi palomieheksi, jossa marraskuussa 2008 sai aivoverenvuodon kesken työtehtävän, jonka seurauksena Metsola toispuolihalvaantui.

  

**Jukka-Pekka Metsolan mainittavimmat saavutukset:**

**Nuorten sarjassa:**

SM kultaa vuosina -78, -79, -80, -83 ja -84

Pohjoismaiden mestaruus kultaa vuonna -83

EM-kisoissa 3. sija vuonna -83

  

**Miesten sarjassa:**

SM kultaa vuosina -87, -88 ja -90 ja SM-kilpailuiden joukkuekategoriassa kultaa vuosina -84, -85, -86, -87 ja -88

Finlandia Cupissa kultaa vuosina -86 ja -89

Pohjoismaiden mestaruus kultaa vuosina -84 ja -90

Skandinavia Open kultaa vuosina -85 ja -88

Ruotsin avoin kultaa vuosina -86, -87 ja -88

British Open kultaa vuonna -87 ja pronssia vuonna -88

Saksan avoimessa pronssia vuonna -88

Saksan avoimessa pronssia vuonna -88, viides sija vuonna -89

World Cup (Itävalta) hopeaa vuonna -86

EM-kilpailuissa 7. sija vuonna -88 ja 5. sija vuonna -89

Soulin Olympiakisat vuonna -88 7. sija

Soulin MM-kilpailut vuonna 1985 7. sija

  

Veteraanien (alle 40-v) maailmanmestaruus kulta

  

**Kunniamaininnat:**

Valittu vuoden judokaksi vuonna -84 ja -87

Valittu Suomen Judon Hall of Famen 13. jäseneksi vuonna 2018

Lähteet
-------

Marttila, Jouko: *Joustavan tien kulkijat – Puoli vuosisataa suomalaista judoa*. Suomen Judoliitto ry, 2008. ISBN 978-952-92-4641-0. 

### Viitteet

1. 1 2 3  Jukka-Pekka Metsola *judoinside.com*. Viitattu 4.10.2014. (englanniksi)
2. 1 2  Jukka-Pekka Metsola *sports-reference.com*.  Arkistoitu 15.12.2012. Viitattu 24.9.2010. (englanniksi)
3. 1 2 3  Seppo Myllylä: *Matkalla judon huipulle*, s. 140-156. Seppo Myllylä, 2024.
4. ↑  Marttila 2008, s. 78
5. ↑  Suomen Judoliitto - Hall of Fame *judo.fi*. Viitattu 31.3.2024.
Himonkylä sijaitsee Kiteen kaupungin alueella noin 25 km päästä keskustasta Pyhäjärven etelärannalla. Syrjäsalmen jälkeen käännytään 6-tieltä oikealle Himontielle (Nivunki).

Historia
--------

Himonkylä on saanut nimensä Pahasta pajarista. Kiteellä vaikuttanut Paha pajari oli veronkerääjä eli vouti. Hänen hovinsa sijaitsi Pajarinmäellä Hyypiäjärven ja Kiteenjärven välissä. Kesälahden ja Kiteen kirkoissa luettiin kansalle tiedoksi, että kansalaiset voivat toimia tahtonsa mukaisesti pajaria kohtaan ja surmata hänet. Pajari oli silloin kirkossa ratsunsa selässä, kun tämä luettiin. Välittömästi hän lähti karkuun ja suuntasi kohti Pyhäjärven Pajarinniemeä tarkoituksenaan uida ratsunsa kanssa Pyhäjärvellä olevaan niemeen. Kesälahtelaiset tulivat vastaan ja kivittivät Pajarin Pajarinniemeen ja hautasivat kiviröykkiön alle, joka on vieläkin muistomerkkinä Pajarinniemessä. Pajari ei päässyt uimaan Pyhäjärven etelärannalla olevaan niemeen, jota hän himoitsi. Niemi nimettiin Himon niemeksi ja asutusaluetta Himon kyläksi.

Ennen vuotta 1950 kylällä oli vain muutamia asutuksia, varsinainen asutus rupesi keskittymään tänne 1950-1953 luvuilla. Alueelle muodostettiin rintamamiestiloja rintamalla olleille. Tilat olivat noin 50 ha metsätiloja. Kun asukkaat tulivat näille tiloille, aluksi he kyhäsivät tilapäiset asunnot ja eläinsuojat. Hankittiin pari lehmää, sika, hevonen ja kanoja. Pellonraivaus aloitettiin myös välittömästi raivaamalla muutama hehtaari pelloiksi. Vuosien mittaan peltoa raivattiin lisää ja eläinlukuja kasvatettiin, myös perheiden lukumäärä lisääntyi. Lapsia perheissä oli keskimäärin 5-7 kpl. 

Aluksi taloissa ei ollut sähköjä. Sähköt saatiin noin 1953. Tiestö oli auraamatonta hevostietä. Koulua käytiin Tasapäässä, koulumatkat oli 8-12 km pitkiä. Vuonna 1957 Himoon tuli kyläkoulu, joka oli yhden opettajan supistettu koulu. 1-3 luokkalaiset kävivät koulua lauantaisin, ylemmät oppilaat maanantaista perjantaihin. Ensimmäinen koulu sijaitsi talon peräkammarissa. Myöhemmin siirryttiin isompaan taloon jossa olit luokat, keittiö sekä opettajan asunto. Koulu lakkautettiin vuonna 1962.

* Lampelan taloLampelan talo
* Sauna ValkiajärvelläSauna Valkiajärvellä
* Juurikas pellollaJuurikas pellolla
* Valkiajärven rannallaValkiajärven rannalla

Valkiajärvi
-----------

Valkiajärvi HimollaValkiajärvi Himolla
Himolla sijaitsee kirkasvetinen Valkiajärvi, jonka rannalla on Keski-Karjalan sukeltajien tukikohta. Kesäisin siellä on vilkasta toimintaa, ulkomaalaisia käy paikallisten kanssa sukeltelemassa ja tutustumassa kalakantaan, joka on melko suppea (hauki, ahven, made, muikku). Valkiajärvellä otettiin otoksia suomalaiseen elokuvaan Järven tarina, jossa kuvattiin Suomen järviä, veden ja luonnon vuosittaista kiertokulkua sekä veden pinnan alla elävien eläinten maailmaa.
**Boštjan Cesar** (s. 9. heinäkuuta 1982 Ljubljana) on slovenialainen jalkapalloilija. Vasenjalkainen Cesar oli pelipaikaltaan keskuspuolustaja. Hän edusti pelaajauransa viimeiset kymmenen kautta 2010–2020 italialaista Chievo Veronaa, joka kautta 2019–2020 lukuun ottamatta pelasi tuolloin Serie A:ssa. Aiemmin Cesar pelasi kotimaansa lisäksi Kroatiassa, Ranskassa ja Englannissa. Hän pelasi Slovenian maajoukkueessa 101 maaottelua ja toimi maajoukkueen kapteenina.

Ura
---

### Seurajoukkueura

Cesar aloitti ammattilaisuransa kroatialaisessa Dinamo Zagrebissa, jota hän edusti vuodet 2000–2005. Dinamossa hän saavutti yhden 1. HNL -liigan mestaruuden sekä kaksi Kroatian cupia ja supercupia. Vuonna 2005 Cesar siirtyi Ranskan Ligue 1:n Olympique de Marseilleen. Hän edusti seuraa vuodet 2005–2009, mutta pelasi vain 24 ottelua ykkösjoukkueessa. Vuonna 2006 hän voitti kuitenkin seuran kanssa UEFA Intertoto Cupin. Kauden 2007–2008 Cesar oli lainalla Englannin mestaruussarjan West Bromwich Albionissa, jossa hän pelasi 20 ottelua voittaen seuran kanssa myös sarjan mestaruuden.

Tammikuussa 2009 Cesar siirtyi Ligue 1:n Grenoble Foot 38:n riveihin. Hän edusti seuraa puolitoista kautta pelaten 40 ottelua ja tehden yhden maalin. Heinäkuussa 2010 Cesar siirtyi Italian Serie A:n Chievo Veronaan. Hän debytoi seuran paidassa seuraavassa kuussa Calcio Cataniaa vastaan. Avausmaalinsa Cesar teki lokakuussa 2010 AC Cesenan verkkoon. Parhaimmalla kaudellaan, avauskaudellaan 2010–2011, Cesar teki 32 ottelussa kolme maalia.

### Maajoukkueura

Cesar pelasi Slovenian alle 21-vuotiaiden maajoukkueessa 15 ottelua tehden yhden maalin vuosina 2001–2003. Slovenian jalkapallomaajoukkueessa hän debytoi helmikuussa 2003 ystävyysottelussa Sveitsiä vastaan. Avausmaalinsa maajoukkueessa Cesar iski lokakuussa 2004 MM-karsintaottelussa tulevaa maailmanmestaria Italiaa vastaan. Maali jäi ottelun ainoaksi.

Cesar pelasi vuoden 2010 MM-kilpailuissa täydet minuutit Slovenian jokaisessa kolmessa ottelussa. Marraskuussa 2014 Cesarista tuli Slovenian kaikkien aikojen eniten maaotteluita pelannut pelaaja. Hän toimi useamman vuoden ajan maajoukkueen kapteenina.

Saavutukset
-----------

**Dinamo Zagreb**

* 1. HNL: 2002–2003
* Kroatian cup: 2001–2002, 2003–2004
* Kroatian supercup: 2002, 2003

**Olympique de Marseille**

* UEFA Intertoto Cup: 2006

**West Bromwich Albion**

* Englannin mestaruussarja: 2007–2008

Lähteet
-------

1. 1 2 3 4  Boštjan Cesar Transfermarkt-sivustolla (englanniksi)
2. ↑  Mamrud, Roberto: Bostjan Cesar - Century of International Appearances  19.4.2018. RSSSF. Viitattu 31.3.2024. (englanniksi)
3. 1 2
4. ↑   (Arkistoitu – Internet Archive)
Robert Darnton
**Robert Darnton** (s. 10. toukokuuta 1939) on yhdysvaltalainen historiantutkija, joka on erikoistunut kulttuurihistoriaan ja 1700-luvun Ranskan vaiheisiin. Hänen isänsä oli sotakirjeenvaihtaja Byron Darnton ja veljensä on journalisti John Darnton.

Darntonin ura
-------------

Darnton valmistui Harvardin yliopistosta 1960 ja väitteli tohtoriksi Oxfordissa 1964. Vuosina 1964–1965 hän toimi journalistina *New York Timesissa*. Vuonna 1999 hän oli American Historical Association -yhdistyksen puheenjohtajana. 

Vuonna 1968 Darnton palkattiin Princetonin yliopistoon, ja hänestä tuli Euroopan historian professori. Eläköidyttyään professuurista vuonna 2007 hänet valittiin Harvardin yliopiston kirjastonjohtajaksi.

Tutkimukset ja toiminta
-----------------------

Prof. Darnton (vas.) kanssa prof. Hans Tuzzi Festivaletteratura Mantova, 8. syyskuuta 2018.
Darnton on kirja-alan ja julkaisemisen historian uraauurtava tutkija. Myös elektroninen julkaiseminen ja tiedonsaannin vapaus ovat hänen kiinnostuksensa kohteita. Hän on ollut 1970-luvulla perustamassa Gutenberg-projektia.

Lähteet
-------

1. ↑  Robert Darnton Awarded Prix Mondial Cino Del Duca  30.3.2013. Harvard Library.  Arkistoitu 12.5.2015. Viitattu 26.8.2015. (englanniksi)

Aiheesta muualla
----------------

* Kuvia tai muita tiedostoja aiheesta **Robert Darnton** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Robert Darnton
**Imola** on kaupunki ja kunta Pohjois-Italiassa Emilia-Romagnan alueella Bolognan metropolikaupungissa. Sen asukasluku on noin 70 000.

Historiaa
---------

Leonardo da Vincin laatima Imolan kartta vuodelta 1502.
Rooman valtakunnan aikaan keramiikastaan kuuluisa kaupunki tunnettiin nimellä *Forum Cornelii*. Perinteet ovat pitkät, sillä Imolassa sijaitsee edelleen merkittävä keramiikkatehdas.*lähde?*

Moottoriurheilu
---------------

Kaupunki tunnetaan Autodromo Enzo e Dino Ferrari -moottoriurheiluradasta, jolla ajettiin Formula 1:n San Marinon Grand Prix vuosina 1981–2006. Vuonna 1980 radalla ajettiin Italian Grand Prix. Kolminkertainen Formula 1 -mestari Ayrton Senna kuoli Imolassa.

KarttaImola

Nähtävyyksiä
------------

Imolan nähtävyyksiin kuuluu Rocca Sforzesca, vaikuttava nelitorninen linnoitus, jonka perustukset ovat 1200-luvulta. Linnassa sijaitsee myös Imolan kansainvälisesti tunnettu pianoakatemia (Accademia Pianistica "Incontri col maestro"), jossa ovat opiskelleet monet maailman parhaista nuorista pianisteista.*kenen mukaan?* Myös Palazzo Tozzoni sisältää kiinnostavan 1700-luvulle sijoittuvan, aatelisperheen elämää heijastelevan museon.

Lähteet
-------

1. ↑  Istat - Istituto Nazionale di Statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 26.5.2017. (italiaksi)
2. ↑  Istat - Istituto Nazionale di Statistica: Demographic Balance for the year 2015 and Resident Population from on 31st December *Italian tilastokeskuksen väestötilasto alueittain, maakunnittain ja kunnittain*.  Arkistoitu 16.10.2017. Viitattu 26.5.2017. (englanniksi)
3. ↑  Leonardo da Vinci (1452-1519) - A map of Imola *www.rct.uk*. Viitattu 29.3.2024. (englanniksi)
4. ↑  Phil Edwards: How Leonardo da Vinci made a "satellite" map in 1502 *Vox*.  11.4.2019. Viitattu 29.3.2024. (englanniksi)

Aiheesta muualla
----------------

* Kuvia tai muita tiedostoja aiheesta **Imola** Wikimedia Commonsissa

Bolognan metropolikaupunki
Alto Reno Terme | Anzola dell’Emilia | Argelato | Baricella | Bentivoglio | Bologna | Borgo Tossignano | Budrio | Calderara di Reno | Camugnano | Casalecchio di Reno | Casalfiumanese | Castel Guelfo di Bologna | Castel Maggiore | Castel San Pietro Terme | Castel d’Aiano | Castel del Rio | Castel di Casio | Castello d’Argile | Castenaso | Castiglione dei Pepoli | Crevalcore | Dozza | Fontanelice | Gaggio Montano | Galliera | Granarolo dell’Emilia | Grizzana Morandi | Imola | Lizzano in Belvedere | Loiano | Malalbergo | Marzabotto | Medicina | Minerbio | Molinella | Monghidoro | Monte San Pietro | Monterenzio | Monzuno | Mordano | Ozzano dell’Emilia | Pianoro | Pieve di Cento | Sala Bolognese | San Benedetto Val di Sambro | San Giorgio di Piano | San Giovanni in Persiceto | San Lazzaro di Savena | San Pietro in Casale | Sant’Agata Bolognese | Sasso Marconi | Valsamoggia | Vergato | Zola Predosa
Argoksenmäen holvikellari, Helsinki
Agroksenmäen holvikellari marraskuussa 2023.
**Agroksenmäen holvikellari** on Helsingin Hermanninmäessä sijaitseva entinen panimorakennus. Se on suojeltu Museoviraston määräyksellä, ja sen sisätilat on saneerattu tapahtumakäyttöön.

Historiaa
---------

Saksalainen panimomestari Johan Kasper Kröckel perusti 1860-luvulla olutpanimon Agroksenmäen alueelle. Muutamassa vuodessa Sörnäisten panimon (*Södernäs Ölbryggeri*) alue kasvoi kyläksi, joka käsitti panimorakennusten lisäksi varastoja, kellareita ja asuinrakennuksia.

Agroksenmäen holvikellari toimi tynnyrintekijän verstaana sekä olutkellarina. Talvisin Vanhankaupunginlahdelta sahattiin isoja jäälohkareita, jotka kuljetettiin holvikellariin ja peitettiin sahanpuruilla. Näin holvikellari toimi suurikokoisena jääkaappina, jossa panimon tuotteet säilyivät hyvin kesän yli.

Sörnäisten olutpanimo lopetti toimintansa vuonna 1918. Agroksenmäen holvikellarissa toimi seuraavien vuosikymmenten ajan erilaisia metalliverstaita, pääasiassa valmistettiin osia raskaisiin ajoneuvoihin. Toisen maailmansodan aikana rakennuksessa sorvattiin tykinhylsyjä.*lähde?* Sittemmin rakennus palveli muun muassa läheisen teurastamon vuotavarastona ja tilapäisenä kukkatukkuna, kunnes rakennus vaurioitui pahoin tulipalossa vuonna 1980 ja jäi käytännössä tyhjilleen.

### 2000-luvulla

Suurin osa vanhan panimoalueen rakennuksista on purettu. Jäljellä rakennuksista ovat enää Agroksenmäen holvikellari sekä sen vieressä sijaitseva pienempi kiviholvi, joka toimii yksityisenä viinikellarina. Vanha panimoalue on tukkukaupan ja teollisuuden käytössä. Alueella toimii muun muassa Helsingin Tukkutori sekä muita elintarviketeollisuuden tukkuliikkeitä. Panimotoiminnasta muistuttavat vielä tänäkin päivänä alueen kadunnimet, kuten Panimokatu ja Tynnyrintekijänkatu. 

2000-luvulle tultaessa alkoivat holvikellarin perusteelliset kunnostus- ja saneeraustyöt. Töiden valmistuttua Agroksenmäen holvikellari avasi ovensa tapahtumakäyttöön. Holvikellarin tiloja vuokrataan ympärivuotisesti niin yksityis- kuin yritystapahtumia varten.

Lähteet
-------

1. ↑  Agroksenmäen holvikellari *Hermannikuvia*. Viitattu 17.9.2023.
2. ↑  Soinio, Laura: *Agroksenmäen Holvikellarin palveluiden kartoitus asiakasymmärryksen pohjalta*. Opinnäyte. Laurea, 2020. Teoksen verkkoversio (viitattu 17.9.2023).

Aiheesta muualla
----------------

* Agroksenmäen holvikellarin kotisivut (Arkistoitu – Internet Archive)
**Bad Meets Evil** on yhdysvaltalainen rapduo johon kuuluvat Royce da 5'9" (oik. Ryan Montgomery) sekä Eminem (oik. Marshall Bruce Mathers III). Duo tunnetaan muun muassa Eminemin ensimmäiseltä menestyslevyltä The Slim Shady LP, jolla on heidän kappaleensa "Bad Meets Evil" sekä EP:ltä Hell: The Sequel.
  

Ennen hajoamistaan duo äänitti monia underground kappaleita, joista esimerkiksi yksi on kappale "Renegade", joka lopulta päätyi Jay-Z:n The Blueprint levylle. Kappaleessa Royce da 5'9" korvattiin Jay-Z:llä.
Heidän kappaleensa on muun muassa Scary Movie elokuvassa. 
Bad Meets Evil hajosi 2000-luvun alussa.

Vuonna 2010 he sopivat riitansa ja levyttivät EP:n Hell: The Sequel, joka nousi julkaisupäivänään Yhdysvaltojen listaykköseksi. Uudelta levyltä on julkaistu tähän mennessä kaksi musiikkivideota Lighters ja Fast Lane.

Diskografia
-----------

### EP:t

* *Hell: The Sequel* (2011)

### Singlet

* *Nuttin' to Do* (1999)
* *Scary Movies* (1999)
* *Fast Lane* (2011)
* *Lighters* (*Bruno Marsin* kanssa) (2011)